**Kedves Sportársaim!**

Most ez nem a szokásos írás a részemről, hanem inkább helyreigazítás illetve egy hiba korrigálása lenne. Mindenekelőtt szeretnék elnézést kérni mindazoktól, akiket ez jól vagy rosszul érint egyaránt. Elsősorban az én hibámból módosítanom kell a Mátraterenyén lezajlott LSW-WTC OB Kőlökés és Ultra kőlökés abszolút eredményeit. Ennek oka, hogy nem állt rendelkezésre megfelelő szorzó a helyezések eldöntésére és egy olyan megoldás lett alkalmazva, ami igazságtalan mindkét versenyszámban sajnos ez utólag és nagyon utólag derült ki. Ilyen esetben nem egyszerű feladat összevetni a különböző korcsoportú versenyzők eredményeit és nincs is megfelelő recept erre, ezért is képezi mindig vita tárgyát a korszorzós változat. Már tavaly elkezdtem egy kezdeményezést arra vonatkozóan, hogy a kiemelkedő eredményeket díjazzuk, erről szól a sport. Ennek következteében gondoltam arra, hogy a négy versenyszámban díjazzuk az abszolút bajnokokat, de a kivitelezésbe hiba csúszott…sajnos.

Azt gondolom a legjobb megoldás ebben az esetben, ha a korcsoportok eredményeit az adott korcsoport világcsúcsával vetjük össze és az a győztes, aki a legközelebb került hozzá, nyílván ez lehet azonos is, ekkor az idősebb javára kellene dönteni. Miután ez nem így történt ezért a felelősség az enyém, amiért még egyszer elnézést kérek.

Tehát a helyes sorrend Kőlökésben Abszolút bajnok Igrényi Ferenc, aki a 80 éves kategóriában versenyzett és ez már önmagában tiszteletreméltó és Ő az, aki a fennálló világcsúcsot saját korosztályában a legjobban megközelítette! Második Doszpod András a harmadik Forgó Béla, aki végül is kapta a kupát. Utrakőnél az első Hajdú Mihály (hajszállal), második Győry Attila és a harmadik ifj.Nagy Szilveszter. A látszat az, hogy mindezt magam miatt tettem, ezért az erről szóló jegyzőkönyveket mellékelem. Miután a különdíjat egyesületem ajánlotta fel így mindenképpen azt szeretném, ha ez sportszerűen az igazságnak megfelelően rendeződne. Azt gondolom kétes dicsőség olyan trófeát birtokolni, amit érdemtelenül kapott valaki.

Kötelességemnek éreztem ezt megtenni és innentől kezdve mindenki a saját lelkiismerete szerint cselekedjen ebben az ügyben. Tisztelettel Hajdú Mihály

*Hogy mégse legyen egyszerű a dolog újabb reklamáció érkezett miszerint a Kőlökésben győztes Igrényi Ferenc szabálytalanul 4 kg-os szerrel dobott. A reklamáció jogos, de ez nem a versenyző hibája, hanem a rendezőé, mivel a kiírásban helyesen 5 kg. szerepelt, tehát a helyes sorrend első Doszpod András, második Forgó Béla és harmadik Pallay Kornél. Mégegyszer a magam nevében elnézést kérek mindenkitől.*